Hercules
Hercules er et verdsligt oratorium i tre akter af Georg Friedrich Händel (HWV 60). Librettoen er af Thomas Broughton (1704-1774) efter Sofokles' Kvinderne fra Trachis og Metamorfoserne af Ovid. Hercules behandler ligesom oratoriet Semele et græsk-antikt emne, i dette tilfælde halvguden Herakles' sidste dage og tragiske død.
Værket blev uropført i London 1745 under en koncertopførelse. Den første moderne opførelse af værket på en operascene fandt sted i Münster 1925.
Operaer med Hercules som hovedperson: Ercole amante (1662) af Francesco Cavalli og Ercole sul Termodonte (1723) af Antonio Vivaldi.